b"\n_START_ARTICLE_\nReisa\n_START_SECTION_\nGeografi\n_START_PARAGRAPH_\nElvens \xc3\xb8verste l\xc3\xb8b ligger i Reisa nationalpark. Fra R\xc3\xa1isj\xc3\xa1vri (444 moh.) l\xc3\xb8ber floden f\xc3\xb8rst mod vest gennem et typisk viddelandskab. Ved R\xc3\xa1isvuopmi sk\xc3\xa6rer den  sig ned i en trang kl\xc3\xb8ft. Den l\xc3\xb8ber sammen med Nj\xc3\xa1llajohka fra syd, og drejer mod nordvest og derefter nord. Elva sk\xc3\xa6rer sig stadig dybere ned i den omkringliggende vidde, og danner den imponerende Imofossen. _NEWLINE_Reisaelva drejer nu igen mod nordvest, og her begynder den egentlige Reisadalen. Elven passerer den 269 meter h\xc3\xb8je Mollisfossen, Troms fylkes h\xc3\xb8jeste, som falder ned i dalen fra \xc3\xb8st. I denne midterste del veksler elven mellem svagt skr\xc3\xa5nende, langstrakte strygpartier og bredere, s\xc3\xb8lignende udvidelser. Dalen er her ubeboet, og landskabet stort set helt uber\xc3\xb8rt. _NEWLINE_Nedenfor Bilto er dalen bredere, og elven bliver roligere og bredere. Der ligger store landbrugsomr\xc3\xa5der langs floden, specielt p\xc3\xa5 de sidste godt 10\xc2\xa0kilometer  f\xc3\xb8r udl\xc3\xb8bet. Der drives ogs\xc3\xa5 udstrakt skovdrift i denne del af dalen. Elven munder ud i Reisafjorden rundt 2\xc2\xa0km nord for Storslett._NEWLINE_Reisautl\xc3\xb8bet naturreservat blev oprettet i 1995 og blev ramsaromr\xc3\xa5de i 2011.\n_START_SECTION_\nBrug\n_START_PARAGRAPH_\nReisaelven er en af landets bedste lakseelve. Den er ogs\xc3\xa5 popul\xc3\xa6r for ture med kano og elvb\xc3\xa5d. _NEWLINE_Europavej 6 krydser floden  ved Storslett, og Riksvei 865 g\xc3\xa5r langs den  fra Storslett til Saraelv. _NEWLINE_Gennom Verneplan III for vassdrag blev elvsystemet varigt beskyttet mod fremtidig udbygning med kraftv\xc3\xa6rker og beskyttelsen er senere styrket gennem etableringen af Reisa nationalpark. F\xc3\xb8r fredningerne  var der dog gennemf\xc3\xb8rt en del mindre indgreb i vassdraget. I Kildalselva, en biflod som munder ud n\xc3\xa6r Storslett, blev Kildalen kraftv\xc3\xa6rk bygget i slutningen af 1950'erne, og i 1960'erne  blev den \xc3\xb8vre del af Molle\xc5\xa1johka overf\xc3\xb8rt til \xc3\x81bojohka i Kv\xc3\xa6nangen i forbindelse med udbygningen af Kv\xc3\xa6nangsbotn kraftverk, hvilket reducerede  vandf\xc3\xb8ringen i Mollisfossen med omkring 15%."